A BIZOTTSÁG 1227/2006/EK RENDELETE
(2006. augusztus 14.)
a Ciprusról, Izraelből, Jordániából, Marokkóból, Ciszjordániából és a Gázai övezetből származó egyes virágok Közösségbe történő behozatalára vonatkozó rendelkezések alkalmazásának egyes részletes szabályai megállapításáról szóló 700/88/EGK rendelet hatályon kívül helyezéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Ciprusról, Izraelből, Jordániából, Marokkóból, Ciszjordániából és a Gázai övezetből származó egyes virágok behozatalára vonatkozó kedvezményes vámok alkalmazására vonatkozó feltételek meghatározásáról szóló, 1987. december 21-i 4088/87/EGK tanácsi rendeletre (1) és különösen annak 5. cikkére,
mivel:
(1)
Ciprus 2004. május 1-jei hatállyal csatlakozott a Közösséghez.
(2)
A 2003/917/EK tanácsi határozattal (2) jóváhagyott, az Európai Közösség és Izrael Állam között a kölcsönös liberalizációs intézkedésekről és az EK-Izrael társulási megállapodás 1. és 2. jegyzőkönyvének helyettesítéséről szóló, levélváltás formájában létrejött megállapodás (3) preferenciális feltételeket irányoz elő az Izraelből származó virágok behozatalára 2004. január 1-jei hatállyal.
(3)
A 2003/914/EK tanácsi határozattal (4) jóváhagyott, az Európai Közösség és a Marokkói Királyság között a kölcsönös liberalizációs intézkedésekről és az EK-Marokkó társulási megállapodás 1. és 3. jegyzőkönyvének helyettesítéséről szóló, levélváltás formájában létrejött megállapodás (5) preferenciális feltételeket irányoz elő a Marokkóból származó virágok behozatalára 2004. január 1-jei hatállyal.
(4)
A 2005/4/EK tanácsi határozattal (6) jóváhagyott, az Európai Közösség, valamint Ciszjordánia és a Gázai övezet Palesztin Nemzeti Hatósága képviseletében a Palesztin Felszabadítási Szervezet (PFSZ) között levélváltás formájában létrejött, kölcsönös liberalizációs intézkedésekről, valamint az Európai Közösség és a Palesztin Nemzeti Hatóság közötti ideiglenes társulási megállapodás 1. és 2. jegyzőkönyvének felváltásáról szóló megállapodás (7) preferenciális feltételeket irányoz elő a Ciszjordániából és a Gázai övezetből származó virágok behozatalára 2005. január 1-jei hatállyal.
(5)
A 2006/67/EK tanácsi határozattal (8) jóváhagyott, az Európai Közösség és a Jordán Hasimita Királyság közötti, levélváltás formájában létrejött, a kölcsönös liberalizációs intézkedésekről, valamint az EK-Jordánia társulási megállapodás módosításáról és az I., II., III. és IV. mellékletének és 1. és 2. jegyzőkönyvének helyettesítéséről szóló megállapodás (9) preferenciális feltételeket irányoz elő a Ciszjordániából és a Gázai övezetből származó virágok behozatalára 2006. január 1-jei hatállyal.
(6)
A Ciprusról, Izraelből, Jordániából, Marokkóból, Ciszjordániából és a Gázai övezetből származó egyes virágok Közösségbe történő behozatalára vonatkozó rendelkezések alkalmazásának a 700/88/EGK bizottsági rendeletben (10) foglalt részletes szabályaira és más irányítási intézkedésekre így már nincs szükség.
(7)
Ezért a 700/88/EGK rendeletet hatályon kívül kell helyezni.
(8)
Az e rendeletben előírt intézkedés összhangban van az Élőnövény- és Virágpiaci Irányítóbizottság véleményével,
ELFOGADTA EZT A RENDELETET:
1. cikk
A 700/88/EGK rendelet hatályát veszti.
2. cikk
Ez a rendelet az Európai Unió Hivatalos Lapjában való kihirdetése napján lép hatályba.
Ezt a rendeletet 2006. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. augusztus 14-én.